
ВОВЕД И ОПШТИ НАСОКИ
Македонскиот центар за меѓународна соработка (МЦМС) во рамките на програмата „Институционален развој на граѓанското општество (ИРГ)“ за потребите на проектот „Цивикус – Индекс на граѓанското општество“ распиша конкурс за изработка на прикази на случај.

МЦМС во рамките на овој проект го дефинира граѓанското општество како:

Сепак, приказите на случај треба да се однесуваат пред сѐ на здруженијата и фондациите.

Приказите на случај треба да претставуваат длабинска и систематична анализа на конкретни прашања од важност за граѓанското општество. Поточно изработката на приказите на случај треба да ги следите овие чекори:

1. Дефинирање главни проблеми, истражувачки прашања и хипотези;

2. Идентификација на изворите на податоци и спроведување секундарно истражување за областа од која е проблемот: кои се прашањата, кои се главните чинители, актери?
3. Идентификација на клучните извори на информации. Тука спаѓаат претставници од различни сектори на општеството, на пр. владата, граѓанското општество, деловниот сектор, медиумите, експерти од конкретната област сл.;
4. Во зависност од избраната методологија: спроведување анкета (на пр. он-лајн), закажување и спроведување интервјуа со дел од клучните извори на информации за темата, анализа на литература (на пр. постоечки истражувачки извештаи, релевантни политики и закони и сл.);
5. Подготовка на извештај (приказ на случај) во кој ќе се презентираат резултатите.
Содржината на приказите треба да биде следна: 

· Извршно резиме / апстракт

· Содржина

· Вовед
· Анализа на темата

· Заклучоци 

· Препораки

· Профил на авторот (до 150 збора)

· Библиографија/користена литература

УПАТСТВО ЗА ПРИКАЗИТЕ НА СЛУЧАЈ ПО ТЕМИ
Димензија 1. Граѓански ангажман
Тема: Трендови на учество на граѓаните во граѓанското општество
Дефиниција
Граѓанското учество и ангажман се едни од клучните компоненти при дефинирањето на граѓанското општество од страна на Цивикус - Индексот на граѓанско општество (ИГО). Преку нив се опишуваат формалните и неформалните активности на поединците со цел да ги унапредат заедничките интереси на различни нивоа, од рекреација до општествени и политички интереси. 
Учество (вклученост) на граѓаните во организација на граѓанско општество подразбира членување (вкл. плаќање членарина); доброволна работа (без надоместок); учество во активности; донирање пари. Учество на граѓаните во непартиски политички активности се однесува на учество во активности како пишување писма до весници, потпишување петиции или учество на протести, кои не се организирани од политички партии. 
Во Македонија сè уште нема разграничување и на термините филантропија и добротворство, или пак во употребата на различни термини во македонскиот јазик, како што се добротворство, доброчинство и добродетелство. Во овој приказ фокусот треба да биде на добротворните прилози како доброволен акт на донирање пари или добра од страна на граѓаните. 

Учеството во рамките на граѓанското општество има повеќе аспекти и го опфаќа и општествениот и политичкиот ангажман.

· Општествениот ангажман или учество се однесува на оние активности на граѓаните што вклучуваат размена во рамките на јавната сфера за да се унапредат заедничките интереси главно од социјална или рекреативна природа (пр. Учество во народни кујни, водење спортски клубови или културни центри). Овие активности се особено важни не само затоа што промовираат заедничка грижа и нудат начини како да се помине слободното време, туку заради тоа што го градат социјалниот капитал.

· Политичкиот ангажман или учество се однесува на оние активности преку кои граѓаните се обидуваат да ги унапредат заедничките интереси од одредена политичка природа и често зависат од контекстот во земјата (пр. учество во демонстрации или бојкот, пишување петиција, писмо до весник). Дефинирачки фактор за овие активности е што тие се насочени кон наметнување влијание врз политиките и/или донесување на социјална промена на макро ниво.
Можни истражувачки прашања 
Начинот на кој граѓаните се ангажираат и учествуваат во јавната сфера и со тоа формираат дел од граѓанското општество е појава што постојано се менува. Вклученоста или учеството на граѓаните во граѓанските организации опфаќа повеќе прашања. Овој приказ на случај би можел да побара одговор на некои или сите од следниве прашања:
· До кој степен е изразено општественото и политичкото учество на граѓаните како членови и/или волонтери во граѓанските организации?

· Дали и како се меѓусебно поврзани општественото и политичкото учество на граѓаните?

· Кои се трендовите на учество и ангажман во општествените и политичките прашања со текот на времето (пр. волонтирање, потпишување петиција, учество на протести и бојкоти)?

· Дали давањето добротворни прилози може да се смета за форма на граѓанско учество? Кои се трендовите во давањето добротворни прилози од страна на граѓаните?

· Колкава е разновидноста на поединците кои учествуваат во граѓанското општество? Какви се нивните демографски профили? Бидејќи ИГО го смета граѓанското општество како арена каде се судираат спротивставени интереси и односи на моќ, важно е да се анализира присуството во ГО на различни општествени групи особено на традиционално маргинализираните групи. Посветете посебно внимание на профилот на оние кои учествуваат во граѓанското општество (пр. пол, возраст, социоекономски статус, етничка припадност, јазик, религија и географска локација).
Можни хипотези
· Малку граѓани се активни и доброволно работат во граѓански организации.

· Нема балансирано учество на сите општествени групи. Оние кои се со повисоко образование и кои се чувствуваат како припадници на повисока класа повеќе учествуваат/членуваат во граѓанските организации.

· Учеството на граѓаните во непартиски политички активности (протести, петиции) се зголемува.

· Граѓаните со повисоко образование и мажите учествуваат повеќе во непартиски политички активности.

· Во раст е бројот на оние што редовно даруваат и на оние што дарувале неколку пати.
Претходно наведените прашања се само дел од широкиот спектар на прашања во врска со учеството на граѓаните во граѓанските организации и општо граѓанскиот ангажман. Бидејќи најверојатно нема да биде можно да се направат прикази на случај за сите овие прашања, важно е јасно да ги идентификувате конкретните прашања.
Извори на податоци
Извори на податоци за оваа студија на случај може да бидат:

· Домашни истражувачки извештаи за граѓанското општество;

· Меѓународни истражувања (Европска студија на вредности; Евробарометар; Светска студија на вредности итн.).
· Претставници на граѓанските организации и владините иснтитуции.
· Државен завод за статистика;

· Медиумите (на пример: писма на граѓаните до редакции на весниците, коментари на веб-страниците на медиумите, колумни и сл.).

Тема: Волонтерство
Дефиниција 
Волонтирање е дејствување на луѓето кои ги вложуваат своето време, труд, знаење и/или работа доброто на другите и за корист на заедницата без очекување да бидат платени или да имаат друга добивка. Волонтерската активност се однесува на доброволно давање лични услуги, знаења и вештини и или вршење други активности во корист на други лица, органи, организации и други институции, без надоместок (Закон за волонтерството на Република Македонија).
Волонтерството опфаќа широк спектар на активности кои се толку разновидни и различни колку што постојат волонтери. Тоа може да вклучува учество во активности за заедницата како што се изградба на живеалишта за оние кои имаат потреба, акции за чистење во соседството, иницијативи за садење дрва, неформална група на поддршка за лица со посебни потреби, советодавна (правна и сл.) помош за жртвите на насилство, состанок на заедницата за планирање на локалниот развој, образовна програма за децата или спасувачки активности по некоја елементарна непогода.

Можни истражувачки прашања 
Следуваат неколку прашања што би требало да се одговорат со приказот на случај за волонтерството во Република Македонија: 

· Што значи волонтерството во контекст на Република Македонија? Кои се најчестите форми на волонтирање?
· Колкав е интересот за волонтирање?
· Што ги мотивира луѓето да волонтираат?
· Дали има и ако да, каков е општиот профил на луѓето кои волонтираат?

· Дали волонтерството е клуч за промовирање на поправедно, грижливо, кохезивно општество?

· Дали волонтерството е соодветно признаено со оглед на неговиот придонес во промените и развојот на општеството?

· Каков е односот меѓу волонтерството и општествените промени?

· Како волонтерството во сите негови форми придонесува кон градењето социјален капитал?

· Дали и како волонтерството го поттикнува човековиот развој?

· Каков е односот меѓу волонтерството и политичкиот ангажман?

· Каков е односот меѓу волонтерството и учеството на жените во јавната сфера?

Можни хипотези 
· Волонтерството е клуч за промовирање на поправедно, грижливо, кохезивно општество.
· Интересот за доброволна (волонтерска) активност во заедниците е мал.

· Граѓаните немаат изградени навики и свест за да направат нешто повеќе (вон семејството и лично за себе) за заедницата и за сограѓаните.

· Волонтерството не е соодветно признаено и покрај неговиот придонес за социјална промена и развој.
· Волонтерството премногу често се сфаќа во ограничени рамки како директна или добротворна работа во граѓанските организации.
Извори на податоци
Корисно е да ги вклучите и неформалните и формалните (пр. институционални) видови волонтерство или доброволна работа. Добивањето пристап до неформалното волонтерство веројатно ќе биде потешко. Меѓутоа, можете да побарате информации од одреден примерок за овој тип волонтерство, на пример да се обратите до неколку граѓански организации кои работаат на оваа тема или до заедниците на сопственици  или месни заедници да побарате информации за доброволната работа на граѓаните.
Извори на податоци за оваа студија на случај може да бидат:

· Домашни истражувачки извештаи за волонтерството;

· Закони и политики за волонтерството во Република Македонија;

· Претставници на граѓанските организации и владините институции (на пример: Министерство за труд и социјална политика);

· Меѓународни истражувања (Европска студија на вредности; Евробарометар; Светска студија на вредности итн.).

· Меѓународни организации: Обединети нации, Мировен корпус и сл.
· Државен завод за статистика;

· Медиумите (на пример: вести, колумни и сл.).
Тема: Социјалните медиуми како форма на граѓански ангажман и здружување

Дефиниција

Социјалните медиуми се примарно алатки базирани на интернет за споделување и дискутирање информации меѓу корисниците. Терминот најчесто се однесува на активности кои вклучуваат разни технологии, социјална интеракција, како и конструкција од зборови, слики, видео и аудио записи. Социјалните медиуми се форма на демократски медиуми, кои се генерирани и управувани од корисниците. Овие форми на медиуми се разликуваат од останатите форми по својата вклучувачка природа и по својството крајните корисници да учествуваат во процесот на креирањето на овие социјални медиуми. 
Во постојан пораст е развојот на технолошки решенија и услуги за поддршка на работата на граѓанските организации. Ова е особено случај за социјалните медиуми и веб-базираните апликации. Социјалните медиуми може да имаат многу различни форми, вклучувајќи и интернет форуми, блогови и микроблогови, вики-страници, сервиси за споделување слики, видео и аудио, како и социјални мрежи.

Социјалните медиуми се одлична алатка, која граѓанските организации може да ја користат за да комуницираат со публиката, да ги промовираат своите услуги, да се поврзат со нивните мрежи и да го подобри начинот на кој тие работат. Клучните карактеристики на социјалните медиуми се учеството и интеракцијата, поврзување луѓе и обезбедување алатки потребни за развој на конверзација – сите овие се важни компоненти за секојдневната работа на граѓанските организации. Стратешкото користење на социјалните медиуми всушност помага граѓанските организации да допрат до нови луѓе. Популарноста на социјалните медиуми е во огромен пораст од ден во ден.
Можни истражувачки прашања 
Овој приказ на случај би можел да побара одговор на некои или сите од следниве прашања:

· До кој степен е употребата на социјалните медиуми како комуникациска алатка од страна на граѓанските организации?

· Кои се целите кои се обидуваат да ги постигнат граѓанските организации преку користење на социјалните медиуми?

· Дали најчесто се работи за ад-хок употреба на социјалните медиуми или претходно се развива стратегија за употреба на социјални медиуми?

· Дали се употребуват социјалните медиуми за да се допре до потенцијални донатори на финансиски средства за одредена цел?

· Колку се користат социјалните мрежи за креирање на мрежа од корисници кои поддржуваат одредена активност?
Можни хипотези

· Мал дел од граѓанските организации го препознаваат потенцијалот на социјалните медиуми како алатка за унапредување на работењето.

· Употребата на социјалните медиуми е најчесто без претходно дефинирана стратегија.

· Употребата на социјалните мрежи постојано се зголемува.

· Донаторите сакаат да донираат онлајн, преку социјалните медиуми.

Совети и извори на податоци
Извори на податоци за оваа студија на случај може да бидат:

· Домашни и меѓународни истражувачки извештаи и статистички податоци за употреба на социјалните медиуми;
· Веб-страниците на граѓанските организации и нивните профили на социјалните медиуми;
· Претставници на граѓанските организации;
· Медиумите (нови и традиционални).

Димензија 2: НИВО НА ОРГАНИЗАЦИЈА
Тема: Јаз меѓу урбаните и руралните средини - заживување на ГО во руралните подрачја
Дефиниција 

Приказот на случај треба да ја анализира дистрибуцијата или распределбата на граѓанските организации во Република Македонија на регионално и на урбано/рурално ниво. Целта е да се добијат информации колку добро е дистрибуирано граѓанското општество во рамките на рурално-урбаната дихотомија и статистичките/плански региони.
Можни истражувачки прашања 
· Кои се карактеристиките на граѓанските организации? Дали постои нивна рамномерна регионална распределба во смисла на место на регистрација и во смисла на нивно делување?

· Каква е дистрибуцијата на граѓанските организации на ниво на урбани и рурални средини? 

· Дали делувањето на граѓанските организации е доволно во руралните заедници?
· Кои се придобивките од постоењето граѓански организации во руралните заедници?
Можни хипотези 

· Има голема концентрација на граѓанските организации во главниот град, Скопје и во урбаните центри.
· Граѓанските организации се скоро отсутни од руралните заедници.

· Стратегии за соработка на општините со граѓанските организации на локално ниво ќе придонесе кон развој на ГО во руралните средини.
Извори на податоци
· Бази на податоци, адресари, билтени, истражувачки извештаи на граѓански организации;

· Мрежи на граѓанските организации;

· Оценки на граѓанското општество, направени за одредени организации и донатори, кои може не се објавени, но може да се добијат по барање;

· Централен регистар на Република Македонија;

· Веб-страници на општините.

Тема: Соработката меѓу организациите на граѓанското општество: 3К – Комуникација, координација, соработка
Дефиниција 
Целта на овој приказ на случај е да се соберат информации за соработката меѓу граѓанските организации. Клучните аспекти вклучуваат членство во домашни и меѓународни мрежи; учество во домашни и глобални настани како конференции, работилници и кампањи; заеднички активности за креирање политики и градење на капацитетите. Интересот за анализирање на односите што ги гради граѓанското општество е заради фактот што вмрежувањето е битен фактор за посилно граѓанско општество. Вмрежувањето повеќекратно ги зголемува можностите граѓанското општество да стане општествена сила со значително влијание врз општествените прашања и јавните политики.
Можни истражувачки прашања 
· До кој степен актерите на граѓанското општество меѓусебно соработуваат за прашањата од заеднички интерес?
· Дали може да се идентификуваат примери за меѓусекторски сојузи или коалиции на граѓански организации во врска со конкретно прашање или заеднички интерес?
· Колку се ефективни мрежите и коалициите?
· Кој е придонесот на мрежите во зајакнување на граѓанските организации?

· Кои видови граѓански организации и актери имаат соработка на меѓународно ниво? 
Можни хипотези 

· Граѓанските организации имаат релативно добро развиени меѓусебни односи.

· Постои значително ниво на поврзаност (соработка, размена на информации, членство) на граѓанските организации во мрежи, сојузи или слични организации. 
· Соработката на граѓанските организации по прашања од долгорочен стратешки интерес е релативно ограничена.
· Вмрежувањето е битно за остварување поголеми влијание врз решавањето на општествените проблеми и креирањето политики.
· Мрежите имаат голем придонес во јакнењето на капацитетите на поединечните граѓански организации и во зголемувањето на социјалниот капитал.
· Од големо значење за европските интеграции е македонските граѓански организации да земат активно учество во постоечките европски мрежи/платформи, но и да формираат секторски мрежи во Македонија.
Извори на податоци
· Бази на податоци, адресари, билтени, истражувачки извештаи на граѓански организации;

· Оценки на граѓанското општество, направени за одредени организации и донатори, кои може не се објавени, но може да се добијат по барање;

· Мрежи на граѓанските организации (интервјуа со претставници, веб-страници и сл.);

· Централен регистар на Република Македонија;

Димензија 3: ПРАКТИКУВАЊЕ ВРЕДНОСТИ
Тема: Демократијата во граѓанското општество
Дефиниција
Граѓанското општество промовира вредности, како што се демократијата, владеењето на правото, транспарентност, партиципативност и др. Понекогаш граѓанското општество е подобро во промовирањето на овие вредности, отколку во нивното практикување. Ова може да влијае на намалување на улогата на граѓанското општество во барањето државата и деловниот сектор да бидат одговорни, да ги вклучуваат граѓанските организации и сл. Исто така практикувањето демократија во граѓанските организации може да биде предност или ризик во застапувањето на интересите на граѓаните. Целта на овој приказ на случај е да го анализира и идентификува нивото на практикување на внатрешната демократија во граѓанските организации.

 Можни истражувачки прашања 

· Дали постои поделба на неизвршните (управните) и извршните функции во граѓанските организации? Дали вработените се дел од управните органи? Дали во реалноста се успева да се оддели лидерството од секојдневното раководење?
· Колкав е мандатот (временска должина и големина на делокруг) на управните и извршните функции? 

· Колку често се сретнуваат телата за управување со граѓанските организации, на пример колку често се одржуваат седници на собранието, советот, управниот одбор и сл.? Дали овие седници се отворени за членовите и вработените? Дали се водат записници, кои подоцна јавно достапни за членовите и вработените?

· Кој ги носи одлуките во граѓанските организации? Кои се најчестите начини на носење одлуки во граѓанските организации?

· Дали и колку членовите и/или вработените/волонтерите во граѓанските организации имаат моќ во донесувањето одлуки?

Можни хипотези 

· Граѓанското општество е подобро во промовирањето, отколку во практикувањето демократија.
· Развојот на ГО во Македонија се наоѓа во една рана фаза во којашто основачите на организациите сè уште играат клучна улога во донесувањето на одлуките на сите нивоа, како стратешките, така и оперативните.
· Постои структура за добро управување во граѓанските организации, но појавата исти луѓе да ги вршат истовремено управните и извршните функции е честа.
· Практикувањето демократија во граѓанските организации е во директна врска со довербата во нив и нивниот успех во барањето одговорност од другите сектори.

Извори на податоци
· Истражувачки извештаи и оценки на граѓанското општество;
· Статути, правилници, деловници и др. акти на граѓанските организации.

· Годишни извештаи, билтени и веб-страници на граѓанските организации;

· Претставници на граѓански организации.

Тема: Отчетност на граѓанското општество;

Дефиниција 
Во последниве години граѓанското општество како значителна општествена сила е подложно на зголемен надзор како ги остварува вредностите за кои се залага и како го застапува своето членство и со сѐ поголеми очекувања од неговата работа. Од друга страна се забележува и недостаток од внатрешна демократија, отчетност и транспарентност. Овој приказ на случај го користи широкиот поим за отчетност што ги надминува традиционалните поими што ја ограничуваат отчетноста на анализа на формалните механизми за претставување. Конкретно, концептот за отчетност се дефинира како право да се бара отчет од организацијата од страна на секој поединец или организација што може да бидат засегнати или се засегнати од одлуката или дејствието преземено од таа организација.
Димензии на отчетноста
Постојат различни класификации за отчетноста, а дел од нив се дадени подолу:

Надворешна отчетност ги вклучува оние поединци, групи и организации што би можеле да бидат засегнати или може да засегнат една граѓанска организација, но не се дел од неа. Такви примери се: донатори што обезбедуваат финансиски средства за организацијата; партнери во некоја кампања, лица кои добиваат конкретни услуги од една организација.   
Внатрешна отчетност е отчетноста на една организација кон нејзините вработени, волонтери, членови и/или други поединци, групи и организации кои се нејзин формален дел или пак работат во нејзини рамки.

Нагорна отчетност е отчетноста што граѓанската организација им ја должи на трети лица што имаат одредена контрола врз неа (пр. влада, донатори).

Надолна отчетност е отчетноста што граѓанската организација им ја должи на корисниците на нејзините услуги и активности, односно на целната група.
Хоризонтална отчетност е еден вид на отчетност што граѓанската организација ја должи на организациите слични на неа (пр. граѓански организации со кои соработува на проекти, кампањи или мрежи).

Аспекти на отчетноста
Како комплексен концепт, постојат различни аспекти на отчетноста што може да се анализираат како инклузивност, транспарентност, процеси на оценка и механизми за поднесување жалби.

Инклузивност првенствено значи дали самото уредување на граѓанските организации де јуре предвидува вклучување на засегнатите страни во процесот на донесување одлуки.

Транспарентноста е дефинирана како спротивност од приватноста. Еден процес е транспарентен кога информацијата за резултатите е целосна и до неа постои слободен пристап.

Процесите на оценка го мерат постоењето на системи преку кои засегнатите страни може да ја следат и оценуваат работата на организацијата.

Механизмите за поднесување жалби го мерат постоењето на системи, дури и санкционирачки, преку кои се регистрираат и проследуваат жалбите на засегнатите страни. 

Можни истражувачки прашања 
Постојат различни интересни истражувачки прашања што би можеле да бидат опфатени со оваа студија на случај, како на пример:

· Дали отчетноста е познат и применуван концепт меѓу граѓанските организации во Македонија?

· Кој вид отчетност (доколку таа постои) е најдоминантна кај граѓанските организации?

· Дали социокултурниот контекст влијае врз отчетноста, транспарентноста на граѓанските организации? Дали перцепцијата на населението за граѓанското општество може да се поврзе со актуелните практики (или недостатокот од нив) за отчетност? На пример дали довербата и вклученоста на граѓаните е поврзана со нивото на отчетност на граѓанските организации?
· Дали и колку начинот на финансирање на граѓанските организации влијае врз нивната отчетност?

· Дали граѓанските организации се транспарентни? Дали финансиските податоци, организациските акти и политики, плановите и извештаите се достапни на јавноста?

· Дали се сретнуваат корупциски практики во граѓанските организации?

· Дали постојат механизми за саморегулација, следење и оценка на работата на граѓанските организации?

Можете да изберете пет до десет организации со цел да добиете подлабински информации за одредени аспекти на отчетноста. Изборот да го направите согласно однапред дефинирани критериуми: секторска припадност, големина на организацијата (буџет, вработени, членови), ниво/подрачје на делување и сл.

Можни хипотези 

· Граѓанските организации немаат доволно знаење за транспарентноста и за отчетноста, како и за финансиските системи и немаат формални процедури и документи за различни аспекти на нивната работа
· Мал број организации овозможуваат пристап на јавноста во нивното работење, вклучително и објавување на годишните извештаи. 
· Практикувањето отчетност и транспарентност позитивно влијае на довербата и вклученоста на граѓаните во граѓанските организации.
· Корупцијата во граѓанскиот сектор е ретка или многу ретка појава.
· Има многу малку правила за саморегулација (на пр. етички кодекси и сл.) во граѓанскиот сектор, како и механизми за оценка на нивната ефикасност и ефективност (на пр. стандарди за квалитет на работата и сл.).
Извори на податоци
· Истражувачки извештаи и оценки на граѓанското општество;

· Статути, правилници и др. акти на граѓанските организации.

· Годишни извештаи, билтени и веб-страници на граѓанските организации;

· Претставници на граѓански организации;

· Медиумите.

Димензија 4: ПЕРЦЕПЦИЈА НА ВЛИЈАНИЕ
Теми: Влијание на граѓанското општество на политиките на национално ниво: 
· Човекови права - Закон за спречување и заштита од дискриминација;
· Буџет на Република Македонија;
Дефиниција 
Целта на анализата на влијанието врз политиките е да се утврди ефективноста на јавните политики за решавање на проблемите на пошироката јавност. Пресудна димензија на влијанието на граѓанското општество е неговото влијание врз јавните политики,
 но оценката на влијанието на толку голем број на актери (т.е. граѓанско општество) за толку широк спектар на прашања (т.е. јавни политики) може да биде голем предизвик. Она што е јасно е дека треба да се стеснат темите кои ќе се проучуваат. МЦМС се определи за анализа на влијанието врз политиките во две области: човекови права и национален буџет. Граѓанските организации и претставниците на другите сектори оценија дека активноста и влијанието на граѓанското општество се најголеми во човековите права, а дека нема никакви или многу мали активности во однос на буџетот на Република Македонија.
Подолу се дадени три главни пристапи кои обично се користат за анализа на влијанието: 

a) Одберете неколку граѓански организации за да го оцените нивното влијание
 
б) Одберете неколку прашања кои би можеле да бидат под влијание на граѓанското општество
, во случајов човекови права и националниот буџет.
в) Работете од птичја перспектива за да го оцените целокупното влијание на граѓанското општество врз јавната политика.

 Се препорачува прегледот на литературата на одбрани стратешки области да се комбинира со оценките за влијанието на граѓанското општество како целина дадени од засегнатите страни и клучните извори на информации. Заедно, двата извори на податоци би требало да обезбедат „сериозни“ податоци за конкретни граѓански активности за одредени стратешки области како и поопшти толкувања од страна на добро информирани поединци за влијанието на граѓанското општество врз јавната политика во општи рамки.

Можни истражувачки прашања 
При анализирање на влијанието на граѓанското општество, водечки прашања се: 

· Колку е активно граѓанското општество во областа на човековите права т.е. националниот буџет? Дали може да се идентификуваат конкретни активности на граѓанското општество или кампањи во овие две области?
· Колку е активно и колку е успешна работата на граѓанското општество за застапување во двете области? До кој степен може да се остварат целите на застапувањето? 
· Колку е важно влијанието на граѓанските организации на човековите права т.е. на националниот буџет за Република Македонија?

· Дали може да се препознаат и ако да, кои се препознатливите позиции на граѓанските организации за човековите права т.е. националниот буџет?
· Кои граѓански организации имаат активности и влијание во областа на човековите права т.е. националниот буџет?

· Колку е активно граѓанското општество во областа на застапување за човековите права т.е. националниот буџет?

· Кои конкретни активности или кампањи на граѓанското општество ги знаете во врска со двете прашања? Кој ги води овие кампањи? Колку се успешни овие кампањи?

Можни хипотези 
· Граѓанските организации имаат ограничено влијание на јавните политики.

· Граѓанските организации последните пет години беа најактивни во областа на човековите права, особено во донесувањето политики и закони за нивна заштита.

· Граѓанските организации скоро и да немаат активности и влијание на процесот на националното буџетирање.

· Граѓанските организации кои се постратешки ориентирани имаат поголемо влијание врз јавните политики отколку оние граѓански организации кои испорачуваат услуги.
· Една граѓанска организација има помало влијание врз јавните политики отколку организациите кои припаѓаат на  мрежи/сојузи и сл.
Забелешка:
Анализата на влијанието на граѓанското општество врз горенаведените две прашања/јавни политики можно е да покаже дека имало случаи каде организациите имале влијание, но и случаи каде воопшто немале влијание. Подолу се дадени неколку упатства за спроведување анализа и кога постои и кога не постои влијание врз политиката.  

Анализа на случај каде има влијание врз политиката
„Влијанието“ е концепт со повеќе димензии и според тоа влијанието на граѓанското општество врз соодветното стратешко прашање (во случајов политиките за човекови права т.е. Законот за спречување и заштита од дискриминација и националниот буџет) може да биде повеќекратно.
 Тоа може да биде:

· Суштинско: промени во самата политика;

· Процедурално: промени во процесот на креирање политики;

· Структурно: промени во политичките институции вклучени во процесот на креирање политики;

· Сензитизирачко: промени во ставовите на јавноста кон прашањето.

За целите на ИГО, сите четири аспекти се од потенцијален интерес. Фокусот треба да биде на експлицитните цели на граѓанското општество да влијае врз достапните прашања, без оглед дали станува збор за суштински, процедурален, структурен или сензитирачки аспект на влијанието. Анализата би требало да ги покрие сите стадиуми на стратешкиот процес од поставување на програмите/плановите, развојот на политиките и спроведување на политиките.

Анализа на случај каде нема влијание врз политиката

Важно е да се документира случај каде нема влијание врз политиката, во кој граѓанското општество или ГОи потфрлиле или биле неуспешни во обидот да влијаат врз јавната политика, без оглед дали тоа било на суштинско, процедурално, структурно или сензитирачко/ ставови на јавноста ниво. Иако граѓанското општество има тенденција да ги промовира своите успеси, неуспесите се помалку познати едноставно бидејќи има помала подготвеност меѓу ГОи да се споделат информации за ова. Меѓутоа, случаите кога нема влијание може да дадат важни сознанија и научени лекции за тоа како да се зголемат шансите на граѓанското општество за влијание врз јавната политика.
Поставување временска рамка за анализа
За да се овозможи точна оценка на нивото на активност и влијание на граѓанското општество задржете се на определен временски период (на пр. 2005 – 2010 година).
Извори на податоци
· Истражувачки извештаи за влијанието на граѓанското општество;

· Извештаи за процесот на креирање и за набљудувањето на спроведувањето на политиките за човекови права (ЗСЗД) и националниот буџет.

· Веб-страници, извештаи и др. документи на Владата на Република Македонија и релевантните министерства.

· Претставници на граѓанските организации кои се активни во двете области.

· Медиумите.
Димензија 5: ОКОЛИНА
Тема: Структурираниот дијалог меѓу државата и граѓанското општество
Дефиниција 
Врската меѓу државата и граѓанското општество се смета дека има пресудна важност за разбирање на суштината на граѓанското општество. Често се тврди дека дебатирањето за односот меѓу државата и граѓанското општество е соодветен начин да се дискутира ефективноста на демократската контрола, граѓанството и јавната сфера во општеството како целина. Исто така, улогата на граѓанското општество често се претставува како потенцијален „чувар“ на пример на владеењето на правото, демократија итн., односно да се следи активноста на државата без да се биде зависен од неа. Од друга страна, за критичарите на граѓанското општество, односот меѓу  државата и граѓанското општество често е  критично мерило да се оценат формите на соработка и недоволната финансиска и политичка самостојност на граѓанското општество од државата. Каков и да е аголот на анализата, односот меѓу државата и граѓанското општество останува важен темел во повеќето општества денес бидејќи преклопувањето од една арена на друга сѐ повеќе се зголемува.

Можни истражувачки прашања 
· Како би ги опишале односите меѓу државата и граѓанското општество во Македонија?
· Дали Стратегијата за соработка на Владата со граѓанскиот сектор придонесе во подобрувањето на дијалогот меѓу двата сектора?

· Дали Одделението на Владата за соработка со невладините организации ги исполни очекувањата?

· Која е мотивацијата за соработка на Владата, а која на граѓанските организации?
· Кое е нивото на самостојност/независноста на граѓанското општество од државата?

· Кои се ограничувањата на граѓанското општество наспроти јавниот сектор?
· Колку државата го поддржува развојот на граѓанското општество?

· Дали граѓанските организации треба и ако да, колку испорачуваат услуги? Дали при испораката соработуваат со Владата или локалните власти?
Можни хипотези 

· Односите меѓу државата и граѓанските организации се структурирани, но не се доволно развиени.

· Стратегијата за соработка на Владата со граѓанскиот сектор и Одделението за соработка со НВО придонесоа во подобрувањето на дијалогот меѓу двата сектора.

· Граѓанското општество е независно.
· Поддршката од државата за граѓанското општество е недоволна.

· Државата треба да им дава јавни овластувања и поддршка на граѓанските организации да испорачуваат јавни услуги.

Забелешка:
Односот меѓу државата и граѓанското општество има повеќе слоеви и постојат многу различни начини на кои може да се разгледаат проблемите. На најопшто ниво, може да се поделат на следниве:
 
· Соработка. Граѓанските организации и државата имаат слични цели и средства за нивно постигнување (стратегии и активности). Постојат проширени форми на заедничка работа (на пр. владата делегира претставници да посетуваат состаноци на граѓанските организации, учество на организациите како дел од национални делегации и специјални владини комитети, други заеднички иницијативи, формулирање заеднички предлози).

· Комплементарност. Во овој случај, целите се слични, но средствата се различни. Обично со ова се опишува врска каде „државата плаќа, а граѓанското општество ги извршува работите“. Ова е вообичаено во однос на испораката на услуги каде граѓанските организации извршуваат функции за кои државата не може или не е подготвена да ги реализира.

· Кооптирање. Тука, средствата се слични, но целите се различни. Со ова се опишуваат ситуации во кои една од двете страни се обидува да ѝ наметне на другата да се придржува до нејзината долгорочна агенда. Исходот од оваа врска е или форма на соработка кога конечно ќе се постигне согласност во врска со крајните цели, или конфронтација кога е спротивното.

· Конфронтација. Граѓанските организации и државата немаат слични цели и средства за нивно постигнување. Овој однос може да има различни форми. Може да биде непостоечки однос во смисла дека граѓанското општество ги гради и развива сопствените самоорганизирани активности надвор од државниот систем. Или може да развие форми на протест кога државата наметнува репресија.

Горенаведените аспекти често се однесуваат на еден друг вообичаен начин за концептуализирање на односот држава-граѓанско општество, односно, во смисла на самостојност и зависност.

· Степен на независност меѓу двата сектора во однос на контакти, комуникација и активности (пр. фреквенција и интензитет на заеднички форуми, лобирачки активности, официјални лица се консултираат со граѓанските организации).

· Степен на финансиска независност меѓу двата сектора.
Во обид да се опфати природата на односот меѓу двата сектори исто така постојат различни критериуми (иако не се сите подеднакво релевантни за контекстот во секоја земја) што може да се користат:

· Инклузивност и транспарентност на јавните тела;
· Присуство на клучни институционални сојузници и други засегнати страни со слично мислење;
· Различни нивоа на доверба и различни степени до кои донесувачите на одлуки ги поддржуваат или се спротивставуваат на граѓанските организации и нивните барања и обратно;
· Политичка идеологија на државата;
· Идеологија на граѓанското општество;
· Доминантна економска идеологија;
· Состојба на развој;
· Политичка моќ на државата
 

Во оваа студија на случај, една од потешкотиите е да се избегне концентрирање само на една страна од односот. Обидете се да ги земете предвид и двете, но фокусот треба да биде јасен. Концентрирајте се на конкретни видови организации или конкретни кампањи, мрежа или сојуз на организации. Исто така, се предлага државата да не биде третирана како составена од една единица. На пример, фокусот на главната институција во рамките на државата (Владата, Собранието, одредено министерство и сл.).

Обидете се да имате компаративна перспектива со разгледување на истата група на граѓански организации кои работат со различни институции или видете како иста институција реагира различно кога работат со различни видови на организации. Временската рамка за оваа компаративна анализа би требало да бидат последните две години.

Алтернативно (или заедно со ова) имајте поширока историска перспектива и истражете го односот држава-граѓанско општество како што еволуирал со текот на времето (пр. истата група организации се обраќаат на истата институција во различни временски точки, како на пример пред пет години, пред две години и денес). Во последниов случај, временската рамка би можела да биде проширена на последните пет години или на пример какви се односите пред и по донесувањето на Стратегијата на Владата за соработка со граѓанскиот сектор (пред и по 2007 г.).
Извори на податоци

· Извештаи за спроведувањето на Стратегијата на Владата за соработка со граѓанскиот сектор;

· Истражувачки извештаи за односите меѓу државата (Владата, Собранието, единиците на локална самоуправа и др.) и граѓанските организации;

· Извештаи и др. документи, како и веб-страници на Владата, Собранието и др. релевантни институции;

· Медиумите.
Тема: Односите меѓу приватниот сектор и граѓанското општество/општествената одговорност на претпријатијата;

Дефиниција 
Во случајот со ИГО, општествената одговорност на претпријатијата (ООП) може да се користи како показател за позитивно корпоративно опкружување за граѓанските организации. Концептот за ОПП широко се дефинира како заложба на компаниите да ги земат предвид социјалните и последиците врз околината на нивните активности. Овој концепт еволуирал во текот на изминатава деценија кога компаниите започнале да го сфаќаат значењето да се работи на етички, социјален и еколошки одговорен начин.
 Меѓународните иницијативи биле лансирани во обид да се институционализираат вредностите на ОПП низ целиот свет. Таквите иницијативи ги вклучуваат Глобалната спогодба на Обединетите нации и Форумот на меѓународни бизнис -лидери на Принцот од Велс (ИБЛФ).
  Некои претпријатија сметаат дека соработката со граѓанските организации е дел од нивната општествена одговорност кон заедницата и општеството. 
Можни истражувачки прашања
· Колку истакнато место зазема поимот за општествената одговорност на претпријатијата во извештаите на претпријатијата кои ги истражувате?

· Колку претпријатијата кои ги истражувате практично ја применуваат општествената одговорност?
· Дали претпријатијата разменуваат информации со граѓанските организации? Кои се најчестите форми на меѓусебно информирање?
· Дали претпријатијата соработуваат со граѓанските организации? Кои се најчестите форми на соработка?

· Колкава е финансиската поддршка на претпријатијата за граѓанските организации? Кои видови организации најмногу ги поддржуваат?

· Дали граѓанските организациите бараат отчетност од приватниот сектор? Кои се резултатите од овие активности?

Можни хипотези
· Општото ниво на ОПП сѐ уште е на ниско ниво, а многу малку претпријатија се одговорни пошироко кон општеството.
· Поддршката од приватниот сектор за граѓанските организации е многу мала.

· Односите меѓу приватниот сектор и граѓанските организации се взаемно рамнодушни и нема дијалог.

· Има многу малку примери кога граѓанските организации барале одговорност од приватниот сектор.

Забелешка:

Со цел да се оцени степенот на општествената одговорност на претпријатијата, се предлага да се направи анализа на годишните извештаи на 10-те најголеми
 претпријатија во Македонија. Државните претпријатија треба да бидат исклучени од оваа листа бидејќи оваа студија на случај ги разгледува само односите меѓу приватниот сектор и граѓанското општество. Анализата на практиките за ОПП на 10-те најголеми претпријатија треба да биде ограничена на практичните примери и извештаи во изминативе две години (2008, 2009).

При одговарање на двете истражувачки прашања дадени погоре за десетте најдобри претпријатија во земјата, обидете се да сфатите зошто овие претпријатија практикуваат ОПП. Се чини дека давањето средства од нивниот приход за други цели е спротивно на интуицијата на претпријатијата, чии цели се да го максимизираат профитот.

Извори на податоци
· Извештаи за општествената одговорност на претпријатијата и дијалогот меѓу приватниот и граѓанскиот сектор;
· Годишни извештаи на претпријатијата;

· Претставници на претпријатијата;

· Министерство за економија;

· Управа за јавни приходи;

· Централен регистар на Република Македонија;

· Стопанските комори;

· Медиуми.
Тема: Ограничувањата во слободата на здружување на граѓаните и дејствувањето на граѓанските организации
Дефиниција 
Слободата на здружување е едно од централните права од чие постоење или непостоење во голема мера зависи остварувањето на другите политички права, односно тоа е предуслов односно во е во тесна корелација со уживање на други права и слободи. Слободата на здружување согласно членот 11 од Европската конвенција за човековите права (ЕКЧП) не е апсолутно право, а тоа значи дека државата може да ја попречи таквата слобода, но само во законски утврдени ситуации кои што се неопходни во демократското општество. Во Република Македонија слободата на здружување е уставна категорија и е регулирана со членот 20 според кој граѓаните може слободно да се здружуваат заради остварување и заштита на нивните политички, економски, социјални, културни и други права и уверувања.

Закон кој детално ја разработува слободата на здружување беше донесен седум години по донесување на Уставот (Закон за здруженија на граѓани и фондации од 1998 година), како и новиот Закон за здруженија и фондации од 2010 г. И двата закони значително придонесоа и придонесуваат за развој на граѓанското општество и воопшто за развој на демократските процеси во земјава. Се очекува новиот Закон да овозможи уште поголема либерализација на слободата на здружување и на овозможувањето на независен, прогресивен и одржлив граѓански сектор. Во Република Македонија се регистрирани повеќе од 9.000 здруженија и фондации кои делуваат во различни сектори и застапуваат различни целни групи и интереси. Од 1995 година од кога Република Македонија е и потписник на ЕКЧП само во еден случај е утврдена повреда на слободата на здружување (согласно членот 11) од нејзина страна.  
Можни истражувачки прашања

· Дали политиките и законите овозможуваат слобода на здружување на граѓаните и дејствување на граѓанските организации?

· Дали имало примери последните пет години на незаконски ограничувања на здружувањето и дејствувањето? Дали и колку државата се меша во работата на граѓанските организации?

· Какви се процедурите за регистрација на граѓанските организации?

· Дали новиот Закон за здруженија и фондации ќе ја подобри или влоши слободата на здружување и дејствување?

Можни хипотези
· Законската регулатива за дејствување на граѓанските организации во Република Македонија е овозможувачка.
· Случаите на незаконски ограничувања од страна на државата се ретки.

· Закон за здруженија и фондации ќе ја подобри слободата на здружување и дејствување.

Извори на информации
· Домашни и меѓународни извештаи, анализа за слободата на здружување и дејствување;

· Извештаи на домашни институции (на пр. Уставен суд, Народен правобранител и сл.) 
· Политики и закони кои ја регулираат слободата на здружување и дејствување (на пр. Устав на Република Македонија, Закон за здруженија и фондации итн.).

· Централен регистар на Република Македонија;

· Претставници на граѓански организации, кои се соочиле со ограничување на слободата на дејствување;
� � QUOTE "Najam 1999" � ADDIN PROCITE ÿ\11\05‘\19\02\00\00\00\0ANajam 1999\00\0A\00\19\03\00\003C:\5Ccivicus\5Ccivil society resources\5CProcite\5CMain.pdt\10Najam 1999 #8090\00\10\00 ��Najam, 1999�; � QUOTE "Fowler 1999" � ADDIN PROCITE ÿ\11\05‘\19\02\00\00\00\0BFowler 1999\00\0B\00\1B\03\00\003C:\5Ccivicus\5Ccivil society resources\5CProcite\5CMain.pdt\11Fowler 1999 #8110\00\11\00 ��Fowler, 1999�


� � QUOTE "Miller 1994" � ADDIN PROCITE ÿ\11\05‘\19\02\00\00\00\0BMiller 1994\00\0B\00w\05\00\003C:\5Ccivicus\5Ccivil society resources\5CProcite\5CMain.pdt\12Miller 1994 #14150\00\12\00 ��Miller, 1994�; � QUOTE "Blair 2003" � ADDIN PROCITE ÿ\11\05‘\19\02\00\00\00\0ABlair 2003\00\0A\00§\05\00\003C:\5Ccivicus\5Ccivil society resources\5CProcite\5CMain.pdt\11Blair 2003 #14630\00\11\00 ��Blair, 2003�


� � QUOTE "Salamon/Hems et al. 2000" � ADDIN PROCITE ÿ\11\05‘\19\02\00\00\00\18Salamon/Hems et al. 2000\00\18\00q\04\00\003C:\5Ccivicus\5Ccivil society resources\5CProcite\5CMain.pdt!Salamon, Hems, et al. 2000 #11560\00!\00 ��Salamon, Hems et al., 2000�


� � QUOTE "Houtzager/Pattenden 1999" � ADDIN PROCITE ÿ\11\05‘\19\02\00\00\00\18Houtzager/Pattenden 1999\00\18\00v\05\00\003C:\5Ccivicus\5Ccivil society resources\5CProcite\5CMain.pdt!Houtzager & Pattenden 1999 #14140\00!\00 ��Houtzager and Pattenden, 1999�  


� Najam, 2000


� Навистина може да се користи аргументот дека колку поголема моќ има едно јавно тело, толку помалку ќе биде изложено на правење отстапки во однос на дотациите во општи рамки, и конкретно за граѓанското општество и помалку ќе биде изложено на критика и ангажирање во дијалогот.


� За повеќе информации за концептот на ОПП, ве молиме да го видите извештајот на Social Venture Network под наслов, “Standards of Corporate Social Responsibility,” достапен на:  � HYPERLINK "http://www.svn.org/initiatives/standards.html" ��http://www.svn.org/initiatives/standards.html�. 


� За повеќе информации за погоре наведените иницијативи, ве молиме посетете ја веб-страницата на UN Global Compact Initiative: http://www.unglobalcompact.org/Portal/; IBLF: http://www.iblf.org/


� Користењето на 10-те најголеми компании не е репрезентативен примерок на компании во една земја. Меѓутоа, во однос на прашањата за ОПП, заради нивната големина овие компании играат особена улога како потенцијални лидери и најважни актери за прашањата од областа на ОПП. 


� Можни одговори се следниве: бидејќи сакаат да бидат видени од јавноста, од Владата и од нивните засегнати страни како добри корпоративни граѓани; бидејќи сакаат да бидат поврзани со конкретни каузи кои го зајакнуваат нивниот имиџ и го фокусираат вниманието кон нивниот производ или услуга; бидејќи нивните конкуренти поддржуваат добри каузи; бидејќи раководителите на повисоки функции се заинтересирани за одредено прашање; бидејќи се замолени и им се дадени привлечни причини да го прават тоа; бидејќи се заинтересирани да имаат добар углед меѓу вработените; бидејќи законот го бара тоа (како во случајот со социјалното и влијанието на животната средина).

